Toni Greblă o acuză pe Clotilde Armand că nu a asigurat condiții în secții: Dacă se continuă așa, se termină în două zile. Inacceptabil
Președintele Autorității Electorale Permanente (AEP) Toni Greblă, a dat garanții marți seară la Digi24 că în sistem nu sunt acceptate decât procesele-verbale care se potrivesc, adică cel scris de mână și cel electronic sunt la fel. El a criticat situația de la Sectorul 1, spunând că în ritmul actual, centralizarea voturilor se va termina în două zile, ceea ce e inacceptabil. Despre Clotilde Armand, el a spus că ea e cea care trebuia să asigure condiții pentru membrii birourilor electorale de sector.